Jabarkan Sinopsis dari Hantu Bungkus Ikat Tepi dalam bahasa melayu

Cerita ini mengisahkan tentang 3 rakan baik, Fuad (Yus Raja Lawak), Fakhrul (Tauke Jambu) dan Fendi (Abam Bocey) yang masing-masing mempunyai pekerjaan yang sederhana dan cukup-cukup makan. Mereka nampak berani namun sebenarnya penakut. Cerita bermula apabila mereka menaiki kereta di satu malam, tiba-tiba terlihat seorang lelaki terbaring di atas jalan dengan berlumuran darah di badan. Fuad, Fakrul dan Fendi rasa tak senang duduk kerana pisau yang berada di sebelah mayat itu dipegang dan membuat mereka rasa bersalah dan takut dicop pembunuh, lalu memutuskan untuk menanam mayat tersebut di satu kawasan. Mayat tersebut di bungkus dengan tidak sempurna kerana terlalu rushing dan bungkusan di kepala diikat senget untuk memastikan mayat itu ditanam oleh mereka bertiga jika polis membuat siasatan. Selepas kejadian itu, hantu bungkus itu sering mengganggu mereka setiap masa. Dalam pada itu, mereka mendapat ugutan untuk menyempurnakan semula mayat tersebut dan terpaksa mencari siapa pembunuh mayat itu. Mimie (Nora Danish), jiran sebelah rumah mereka pada mulanya hanya membantu mereka meminjamkan ipadnya bagi tujuan mendapatkan informasi tentang pembunuh si mayat. Mimie kemudiannya terjebak sekali dalam perjalanan mereka bertiga mencari mayat tersebut. Mimie yang jenis salah bual dan girly, membuatkan Fendi dan Fakhrul kurang selesa namun tetap meneruskan pencarian mereka berempat. Dalam perjalanan mereka mencari mayat si mati itu, pelbagai perkara seram dan lucu berlaku kepada mereka berempat sehingga mereka menjejakkan kaki ke Highland Tower untuk mendapatkan maklumat. Adakah mereka dapat menjejaki pembunuh mayat tersebut? Adakah mereka semua selamat? Apa akan berlaku kepada mereka berempat? Semuanya terjawab dalam Hantu Bungkus Ikat Tepi.